

**Бірыңғай жинақтаушы зейнетақы қорын құру туралы**

Қазақстан Республикасы Үкіметінің 2013 жылғы 31 шілдедегі № 747 қаулысы

      Қазақстан Республикасының «Мемлекеттік мүлік туралы» 2011 жылғы 1 наурыздағы және «Қазақстан Республикасында зейнетақымен қамтамасыз ету туралы» 2013 жылғы 21 маусымдағы заңдарына сәйкес Қазақстан Республикасының Үкіметі **ҚАУЛЫ ЕТЕДІ**:  
      1. Қазақстан Республикасы Қаржы министрлігінің Мемлекеттік мүлік және жекешелендіру комитеті (бұдан әрі – Комитет) Қазақстан Республикасының Ұлттық Банкіне тиесілі «МЖЗҚ» жинақтаушы зейнетақы қоры» акционерлік қоғамы (бұдан әрі – «МЖЗҚ» АҚ) акцияларының мемлекеттік пакетін заңнамада белгіленген тәртіппен қабылдасын.  
      2. «МЖЗҚ» АҚ «Бірыңғай жинақтаушы зейнетақы қоры» коммерциялық емес акционерлік қоғамы (бұдан әрі – «БЖЗҚ» АҚ) болып қайта аталсын.  
      3. Алынып тасталды - ҚР Үкіметінің 05.03.2014 № 193 қаулысымен.  
      4. Комитет заңнамада белгіленген тәртіппен осы қаулыдан туындайтын қажетті шараларды қабылдасын.  
      Ескерту. 4-тармақ жаңа редакцияда - ҚР Үкіметінің 05.03.2014 № 193 қаулысымен.  
      5. Қазақстан Республикасы Үкіметінің кейбір шешімдеріне мынадай өзгеріс пен толықтыру енгізілсін:  
      1) «Акциялардың мемлекеттік пакеттеріне мемлекеттік меншіктің түрлері және ұйымдарға қатысудың мемлекеттік үлестері туралы» Қазақстан Республикасы Үкіметінің 1999 жылғы 12 сәуірдегі № 405 қаулысында (Қазақстан Республикасының ПҮАЖ-ы, 1999 ж., № 13, 124-құжат):  
      көрсетілген қаулымен бекітілген акцияларының мемлекеттік пакеттері мен үлестері республикалық меншікке жатқызылған акционерлік қоғамдар мен шаруашылық серіктестіктердің тізбесінде:  
      «Алматы қаласы» деген бөлімде реттік нөмірі 102-жол мынадай редакцияда жазылсын:  
      «102. АЛА-005033 «Бірыңғай жинақтаушы зейнетақы қоры» АҚ»;  
      2) күші жойылды - ҚР Үкіметінің 28.08.2015 № 683 қаулысымен.  
      Ескерту. 5-тармаққа өзгеріс енгізілді - ҚР Үкіметінің 28.08.2015 № 683 қаулысымен.  
      6. Осы қаулы қол қойылған күнінен бастап қолданысқа енгізіледі.

*Қазақстан Республикасының*  
*Премьер-Министрі                                     С. Ахметов*

Қазақстан Республикасы   
Үкіметінің         
2013 жылғы 31 шілдедегі  
№ 747 қаулысымен      
мақұлданған

**«Қазақстан Халық Банкі» АҚ еншілес ұйымы «Қазақстан Халық**  
**Банкінің Жинақтаушы зейнетақы қоры», «ГРАНТУМ жинақтаушы**  
**зейнетақы қоры» (Қазкоммерцбанк» АҚ еншілес ұйымы) және «Ұлар**  
**Үміт» жинақтаушы зейнетақы қоры» акционерлік қоғамдарының**  
**акцияларын мемлекеттік меншікке қабылдау және оларды «БЖЗҚ»**  
**АҚ-ға беру жөніндегі іс-шаралар жоспары**

      Ескерту. Іс-шаралар жоспары алынып тасталды - ҚР Үкіметінің 05.03.2014 № 193 қаулысымен.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК